كسكسو، و كايتسما تا سكسو، ؤلا طّعام، هو مادة ؤ ماكلة أصلها من لمنطقة لمغاربية (لمغريب، دّزاير، تونس، ليبيا ؤ موريطانيا)، ؤ عندها شعبية كبيرة حتا ف بلدان خرين، بحال لبرطقيز، لبريزيل، فرانسا، ؤ إسرائيل. كاينين بزاف د طّرقان ديال سّتيعمال د مادة كسكسو، ؤ تّحضير ديال لأطباق ديالو، أكتر واحد معروف ف لمغريب هوّا لي كاتدار ب سميد ديال زّرع و لخضرة و لعطرية و زيت لعود و لّحم (ديال دّجاج و لا لبݣري و لا لغنمي) و كاينة شي مناطق ف لمغريب كايديروه تا ب لحوت. سمية "كسكسو" يمكن تعني هاد لماكلة و لا داك نّوع ديال سّميد لّي كاتصاوب بيه، و هو سميد كايكون محضر يا ف دّار يا كايكون مصنع. هو من أشهر لماكلات لمغريبية و جرات لعادة أنه يتكال ديما ف لغدا نهار جّمعة ؤلا نهار لحد. فقرة مازالا خاوية ولا ناقصة: هاد لفقرة مازالا خاوية ولا ناقصة، زعم باش تبدّل فيها و نزيدو نكبّروها أقدم لأتار ديال كسكسو ف لكتابات تّاريخية كيرجعو ل لقرن 12، عند لكاتب لأندالوسي بن رزين توجيبي.